Ændringer i startformationen I forhold til torsdagens opgør på City of Manchester Stadium havde AaB hele fire ændringer i startformationen, hvor Lasse Nielsen, Kasper Risgård, Siyabonga Nomvethe og Jeppe Curth afløste Michael Jakobsen, Thomas Enevoldsen, Caca og Luton Shelton. Jeppe Curth skadet Allerede i det ottende minut måtte en skadet Jeppe Curth lade sig udskifte, men derudover var første halvleg en positiv oplevelse for AaB. Flot mål af Andreas Johansson Især da Siyabonga Nomvethe flot fandt Andreas Johansson, der tørt helflugtede kuglen i kassen til en 1-0 føring. I halvlegens tillægstid hamrede Luton Shelton fra tæt hold en stor mulighed over mål, og kun den manglende skarphed kunne man klage over i pausen. Dårlig anden halveg Anden halvleg blev dog en helt anden affære. På et konstrastød blev AaBs midterforsvar fanget  med en dyb bold, og Jesper Kjærulf passerede Karim Zaza til 1-1. Zaza måtte straks efter være på plads over for Kenneth Fabricius, og fire minutter før tid kunne SønderjyskE endda have stjålet de tre point, da Jesper Kjærulff sendte sit forsøg tæt forbi den fjerneste stang. Matchfacts SønderjyskE-AaB  1-1 (0-1) 32. min 0-1 Andreas Johansson, 73. min 1-1 Jesper Kjærulff. Advarsel SønderjyskE: Rasmus Hansen (87). Advarsler AaB: Siyabonga Nomvethe (37), Andreas Johansson (82), Thomas Augustinussen (84). 2.082 tilskuere på Haderslev Fodboldstadion. AaB (4-2-3-1): Karim Zaza, Kasper Bøgelund, Michael Beauchamp, Lasse Nielsen, Patrick Kristensen, Thomas Augustinussen, Kasper Risgård (70: Thomas Enevoldsen), Siyabonga Nomvethe (63: Caca), Andreas Johansson, Anders Due, Jeppe Curth (8: Luton Shelton). Torsdag aften gælder det UEFA Cup-ottendedelsfinalen på Energi Nord Arena mod Manchester City.

Opsummering:
AaB spillede søndag 1-1 på udebane mod SønderjyskE.  For anden weekend i træk måtte holdet nøjes med uafgjort. Skadeslisten udvidet inden opgøret mod Manchester City torsdag.